หุ้นปิดภาคเช้าร่วง 17.77 จุด
หุ้นไทยหลุดแนวต้านสำคัญ 1,600 จุดอีกครั้ง ช่วงเช้าปิดที่ 1,583.84 จุดลดลง17.77จุดหรือ 1.11%
30 พ.ค. 2556

หุ้นไทยหลุดแนวต้านสำคัญ 1,600 จุดอีกครั้ง ช่วงเช้าปิดที่ 1,583.84 จุดลดลง17.77จุดหรือ 1.11%
ดัชนีหุ้นไทยปรับลดลงตามหุ้นต่างประเทศโดยปิดช่วงเช้าที่ 1,583.84 จุด ลดลง17.77จุดหรือลดลง 1.11% ด้วยมูลค่าการซื้อขาย 28,824.97 ล้านบาท ดัชนีเคลื่อนไหวระหว่าง 1,581.68-1,592.73 จุด
นักวิเคราะห์บริษัทหลักทรัพย์(บล.)ธนชาตคาดว่า แนวโน้ม ดัชนีระยะสัปดาห์ จะกลับมาเคลื่อนไหวตามแนวโน้มตลาดหุ้นโลก ที่อยู่ในภาวะ เคลื่อนย้ายเงินทุนก่อนที่ธนาคารกลางสหรัฐ(เฟด)  จะลดวงเงินผ่อนคลายเชิงปริมาณ(คิวอี)  ภายในปีนี้ ด้วยเป้าหมายการ “เพิ่มพอร์ต” อีกครั้งที่บริเวณ 1,560 +/- จุด 
ทั้งนี้คาดว่าที่การประชุมคณะกรรมการนโยบายการเงิน( กนง.)ธนาคารแห่งประเทศไทยรอบหน้าวันที่ 10 ก.ค.มีแนวโน้มที่ จะปรับลดดอกเบี้ยอีก 0.25%
การดีดตัวกลับระหว่างวันยังเป็นจังหวะ “ลดพอร์ต”: เนื่องจาก ดัชนีมีแนวโน้มเคลื่อนไหวตามตลาดหุ้นโลก ที่มีความเสี่ยงจากการ “พักฐาน” ระยะสัปดาห์ ทำให้การ ดีดกลับของตลาดในช่วงระหว่างวันยังเป็นจังหวะ “ลดพอร์ต” มากกว่า “เพิ่มพอร์ต” และแนะนำกลยุทธ์ “เก็งกำไร” ระยะสั้นสำหรับบริษัทออฟฟิศเมท( OFM)บริษัทจัดการและพัฒนาทรัพยากรน้ำภาคตะวันออก( EASTW)บริษัทวีจีไอโกลบอลมีเดีย( VGI)และบริษัทโออิชิกรุ๊ป( OISHI )ที่จะถูกนำไปรวมใน MSCI Global Small วันนี้